பதினைந்து வருடங்களாக மாநகராட்சியின் குப்பை லாரி டிரைவராக இருக்கிறார் முருகேசன். வாழ்க்கையின் மீதான அதிருப்தி அவர் வார்த்தைகளில் நிரம்பி வழிகிறது. "நாமெல்லாம் எதுக்கு மனுஷனா பிறந்தோம்னு இருக்கு. நீங்க பெத்த பிள்ளையோட மலத்தைக்கூட உங்க கையால அள்ள மாட்டீங்க. ஆனா, நாங்க யார் யாரோட கழிவுகளையோ கையால அள்ளுறோம். ஊர் சுத்தமா இருக்கணுங்கிறதுக்காக சாக்கடைக்குள்ள இறங்குற நாங்க நாறுகிறோம். எங்க வாழ்க்கையில் ஒரு வேளைகூட ருசிக்காக சாப்பிட்டதில்ல சார். இப்படி நெறய சொல்லிக்கிட்டே போகலாம். எங்க வேலையோட கஷ்டத்தைப் பத்தியும், அதில் உள்ள வலிகளைப் பத்தியும் நாங்க எவ்வளவோ கத்திட்டோம் சார். 'கக்கூஸ்' படத்துல பாத்திருப்பீங்களே..! ஆனா, யாரும் அதையெல்லாம் உணர்ந்ததா தெரியல. உணரவும் மாட்டாங்க. தலைவலியும், வயித்துவலியும் தனக்கு வந்தாத்தான் தெரியும்பாங்களே அதுபோல, இதையெல்லாம் அனுபவிச்சாதான் சார் தெரியும். அதுகூட இப்ப பிர்சனை இல்லை. எவ்வளவோ கஷ்டங்களைத் தாங்கிக்கிட்டு யாராலயும் செய்யமுடியாத வேலைகளை செய்றோம். ஆனால், அந்த வேலைக்கான ஊதியத்தைக் கொடுக்காம கொடுமைப்படுத்துறாங்க. அதை நினைச்சாதான் ரொம்ப வலிக்குது சார்..." என்றார் பழனிச்சாமி.